สวัสดีครับ ผมมีอาการท้องร้องเหมือนท้องอืดอะครับ ท้องร้องตลอดเลยครับ อุจระเป็นเหทือนน้ำมูก เป็นแบบนี้มา3วันแล้วครับ ทำไงจะหายครับ
สวัสดีค่ะ อาการท้องร้องตลอดเวลา เกิดจากการที่ลำไส้เล็กเคลื่อนไหวบีบตัวมากไป โดยอาจเกิดจาก1. การมีท้องเสีย จากการติดเชื้อในลำไส้ ซึ่งก็จะทำให้มีอาการถ่ายอุจจาระเหลว หรือถ่ายเป็นมูกร่วมด้วย มีอาการปวดท้อง คลื่นไส้ อาเจียน2. อาหารค้างในลำไส้เล็กมาก จากการทานอาหารปริมาณมากไป ลำไส้จึงใช้เวลานานในการย่อย3. ทานอาหารที่ย่อยยาก เช่น ทานเนื้อสัตว์ชิ้นใหญ่ๆ หรือเคี้ยวอาหารไม่ละเอียด ทำให้อาหารตกค้างในลำไส้เล็กเช่นกัน4. สาเหตุเดียวกันกับที่ทำให้เกิดท้องอืด ซึ่งอาการท้องอืดคือการมีแก๊สในกระเพาะอาหารและลำไส้มากไป ทำให้เวลากระเพาะอาหารและลำไส้บีบตัว ยิ่งเกิดเสียงดัง ซึ่งสาเหตุที่ทำให้ท้องอืด ได้แก่- การทานอาหารที่ทำให้เกิดแก๊สหรือเครื่องดื่มที่มีแก๊ส เช่น น้ำอัดลม ถั่วต่างๆ เมล็ดธัญพืชต่างๆ- การทานยาบางชนิด ยาแก้ปวดชนิดเสพติด อาหารเสริมธาตุเหล็ก- โรคกระเพาะอาหารอักเสบ กระเพาะอาหารเป็นแผล โรคกรดไหลย้อน มักมีอาการอื่นๆ ร่วมด้วย เช่น ปวดบริเวณลิ้นปี่ลงไปถึงเหนือสะดือ กลางอก หรือปวดค่อนไปทางด้านซ้าย อาจปวดแบบจุกแน่น หรือแสบร้อน รวมถึงมีอาการคลื่นไส้ อาเจียน เรอบ่อย เป็นต้น- การมีท้องอืด5. ความเครียด วิตกกังวล ส่งผลให้กระบบย่อยอาหารทำงานไม่ดี อาหารตกค้างในลำไส้ได้เช่นกัน6. โรคลำไส้อักเสบเรื้อรัง ซึ่งส่งผลต่อการย่อยละดูดซึมอาหาร ซึ่งจะมีอาการอื่นร่วมด้วย เช่น ปวดท้อง ท้องเสียสลับท้องผูก อุจจาระมีมูกปน เป็นต้นหากมีการถ่ายอุจจาระเป็นมูกร่วมด้วย และอาการเพิ่งเกิดมา 3 วัน ก็น่าจะเกิดจากการมีท้องเสียหรือลำไส้อักเสบได้ ในเบื้องต้น ควรดื่มน้ำเปล่ามากๆ และดิ่มน้ำเกลือแร่เสริมร่วมด้วย อาจทานคาร์บอนเพื่อช่วยในการดูดซึมสารพิษหากมีอาการปวดมวนท้องร่วมด้วย หรือมีไข้ ควรพิจารณาทานยาปฏิชีวนะฆ่าเชื้อ เช่น นอร์ฟลอกซาซิน (norfloxacin) และควรมทนเฉพาะอาหารอ่อน อาหารที่ย่อยง่าย ไม่ทานมากไป ลดอาหารประเภทเนื้อสัตว์ อาหารต้องรสไม่จัด เคี้ยวช้าๆ ให้ละเอียด ไม่ทานและกลืนเร็ว ไม่ดื่มน้ำอัดลม อัดแก๊สต่างๆ รวมถึงแอลกอฮอล์ เป็นต้นหากยังคงถ่ายอุจจาระเป็นมูก ไม่หายไป หรือมีปวดท้องมาก ก็ควรไปพบแพทย์เพื่อตรวจรักษาค่ะ